CELEX: 
Language: lt
Date: 2022-07-14 00:00:00
Title: KOMISIJOS DELEGUOTASIS REGLAMENTAS (ES) /... kuriuo dėl transeuropinio transporto tinklo orientacinių žemėlapių iš dalies keičiamas Europos Parlamento ir Tarybos reglamentas (ES) Nr. 1315/2013

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Reglamento (ES) Nr. 1315/2013 dėl Sąjungos transeuropinio transporto tinklo plėtros gairių, kuriuo panaikinamas Sprendimas Nr. 661/2010/ES (toliau – Reglamentas), III priede pateikti tam tikrų kaimyninių šalių, su kuriomis Sąjunga glaudžiai bendradarbiauja transporto klausimais, transeuropinio transporto tinklo (TEN-T) orientaciniai žemėlapiai.
            
            
               Reglamente numatyta galimybė priimti deleguotuosius aktus siekiant pritaikyti arba įtraukti orientacinius žemėlapius, remiantis aukšto lygio susitarimais dėl transporto infrastruktūros tinklų tarp Sąjungos ir atitinkamų kaimyninių šalių (49 straipsnio 6 dalis). 
            
            
               Toks Sąjungos ir Ukrainos aukšto lygio susitarimas pasirašytas 2022 m. birželio 29 d. 
            
            
               Jo tikslas – sudaryti sąlygas Sąjungai tikslingiau bendradarbiauti su Ukraina.
            
            
               2.KONSULTACIJOS PRIEŠ PRIIMANT AKTĄ
            
            
               2022 m. balandžio 8 d. Komisija konsultavosi su valstybių narių kompetentingų institucijų ekspertais. Valstybės narės vieningai pritarė siūlomiems žemėlapių pakeitimams. Keletas valstybių narių išreiškė padėką Komisijai už parodytą paramą Ukrainai.
            
            
               3.DELEGUOTOJO AKTO TEISINIAI ASPEKTAI
            
            
               Deleguotuoju aktu pritaikomi Reglamento su paskutiniais pakeitimais III priede pateikti trečiųjų šalių orientaciniai žemėlapiai. Jis parengtas atsižvelgiant į Ukrainos prašymą geriau suderinti esamus žemėlapius su šalies infrastruktūros plėtra.
            
            
               KOMISIJOS DELEGUOTASIS REGLAMENTAS (ES) …/...
            
            
               2022 07 14
            
            
               kuriuo dėl transeuropinio transporto tinklo orientacinių žemėlapių iš dalies keičiamas Europos Parlamento ir Tarybos reglamentas (ES) Nr. 1315/2013 
               
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1315/2013 dėl Sąjungos transeuropinio transporto tinklo plėtros gairių, kuriuo panaikinamas Sprendimas Nr. 661/2010/ES
                  1
               , ypač į jo 49 straipsnio 6 dalį,
            
            
               kadangi:
            
            
               (1)Reglamente (ES) Nr. 1315/2013 numatyta galimybė pritaikyti transeuropinio transporto tinklo (TEN-T) orientacinius žemėlapius arba į šį tinklą įtraukti naujus žemėlapius, remiantis aukšto lygio susitarimais dėl transporto infrastruktūros tinklų tarp Sąjungos ir atitinkamų kaimyninių šalių;
            
         
         
            
               (2)Reglamente (ES) Nr. 1315/2013 nurodytą aukšto lygio susitarimą Sąjunga ir Ukraina pasirašė 2022 m. birželio 29 d. Susitarimas dėl TEN-T orientacinių žemėlapių pakeitimų susijęs su geležinkelio linijomis, keliais ir vidaus vandenų kelių įtraukimu. Orientacinių žemėlapių pakeitimas turėtų sudaryti sąlygas Sąjungai tikslingiau bendradarbiauti su Ukraina;
            
            
               (3)todėl Reglamentas (ES) Nr. 1315/2013 turėtų būti atitinkamai iš dalies pakeistas,
            
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) Nr. 1315/2013 III priedas iš dalies keičiamas pagal šio reglamento priedą.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2022 07 14
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        OL L 348, 2013 12 20, p. 1.
               
            
      
    ---documentbreak--- 
      
         
         
            
               PRIEDAS
            
            
               III priedas iš dalies keičiamas taip:
            
            
               (1)16.7 ir 16.8 žemėlapiai pakeičiami taip: 
            
            
               
                  
            
            
               
                  
            
            
            
               (2)įtraukiamas 16.9 žemėlapis: